Josef Zinnbauer

Josef "Joe" Zinnbauer (s. 1. toukokuuta 1970 Schwandorf, Baijeri, Saksa) on saksalainen jalkapallovalmentaja ja entinen keskikenttäpelaaja. Kesästä 2023 lähtien hän on toiminut Raja Casablancan päävalmentajana.  

Pelaajaura

Zinnbauer aloitti peliuransa A-juniorina kotiseurassaan FV Wendelsteinissa. Vuonna 1989 hän pääsi pelaamaan 3. Ligaan, SVG Göttingeniin, jossa hän pelasi vuoden. Sitten hän siirtyi TSV Vestenbergsgreuthiin. Sen jälkeen hän pelasi kauden SC Bambergissa ja toisen SpVgg Bayreuthissa, kunnes hän vaihtoi SSV Ulmiin vuonna 1993. SSV Ulm pääsi 2. Bundesliigan karsintoihin, mutta ei päässyt nousemaan 2. Bundesliigaan. Zinnbauer vaihtoi tämän jälkeen Bundesligassa pelaavaan Karlsruher SC:hen.

Hän ei kuitenkaan päässyt pelaamaan bundesliigapelejä Karlsruhessa, ja vuotta myöhemmin hän siirtyikin 1. FSV Mainziin 2. Bundesliigaan. Hän pelasi siellä yhtä aikaa Siellä hän pelasi kauden 1995/1996 ensimmäisellä kierroksella 16 peliä. Hän joutui kuitenkin lopettamaan ammattilaisuransa polvivamman vuoksi.Wendelsteiner soll Hamburger SV Beine machen. Viitattu 1.11.2014.

Zinnbauer pelasi Mainzissa yhtä aikaa Borussia Dortmundin nykyisen päävalmentajan Jürgen Kloppin ja Eintracht Braunschweigin nykyisen päävalmentajan Torsten Lieberknechtin kanssa.HSV-Trainer Zinnbauer: Frei nach Klopp. Viitattu 1.11.2014.

Valmentajaura

Valmentajauransa Zinnbauer aloitti jo amatööripelaaja-aikoinaan amatöörijoukkue SK Laufin valmentajana.Vom SKL auf den Schleudersitz der Bundesliga . Viitattu 1.11.2014. Tämän jälkeen hän oli pelaajavalmentajana TSV Wendelsteinissa ja Henger SV:ssä.

Vuoden 2005 kesäkuussa Zinnbauerista tuli VfB Oldenburgin valmentaja. Ensimmäisenä vuonna Oldenburg jäi niukasti toiseksi Niedersachsen-liigassa. Oldenburgilla oli yhtä paljon pisteitä kuin ensimmäisenä olevalla Ramlingen-Ehlershausenilla, mutta Ramlingen-Ehlershausen voitti lopulta paremman maalieron ansiosta. Toisena valmennusvuotena VfB Oldenburg nousi hänen johdollaan Oberligaan, joka oli silloinen neljäs sarjataso. Oldenburg jäi kuitenkin karsinnassa pois juuri perustetusta Regionalligasta. Oldenburg jäi Oberligaan, josta tuli viides sarjataso. Kaudella 2008/2009 Oldenburg voitto Oberligan mestaruuden. Regionalligan karsinnoissa Oldenburg voitti ensimmäisen pelin Goslarer SC:tä vastaan 1:0. Fanien pettymykseksi Oldenburg kuitenkin hävisi toisen pelin 1:2. Seuraavalla kaudella Oldenburg jäi edelleen täpärästi Oberligaan, ja Zinnbauer joutui jättämään pestinsä Oldenburgin valmentajana kauden 2009/2010 lopussa.Motivator feierte in Oldenburg Erfolge. Viitattu 1.11.2014.

11. tammikuuta 2011 Zinnbauerista tuli entisen seuransa Karlsruher SC:n apulaisvalmentaja. Kun Markus Kauczinskista tuli Karlsruher SC:n päävalmentaja 27. maaliskuuta 2012, Zinnbauer sai paikan Karlsruher SC:n U21-joukkueen valmentajana.Joe Zinnbauer: Ex-KSC-Amateurcoach jetzt HSV-Chefcoach. Viitattu 1.11.2014. Keväällä 2012 Karlsruher SC:n edustusjoukkue tippui 2. Bundesliigasta 3. Ligaan, minkä vuoksi myös U23-joukkue tippui yhtä sarjatasoa alemmas, Oberligaan, vaikka oli sijoittunut kaudella viidenneksi. Tämä johtui siitä, että saman seuran kahden joukkueen pitää pelata vähintään kahden sarjatason päässä toisistaan. Neuer HSV-Trainer Zinnbauer: Gut im Geschäft. Viitattu 1.11.2014. Zinnbauerin sopimus Karlsruher SC:ssä päättyi kauden 2013/2014 jälkeen.KSC braucht neuen Amateurcoach: Zinnbauer vor Absprung zum HSV. Viitattu 1.11.2014. 

Vuonna 2014 Zinnbauer suoritti myös UEFA-Pro-lisenssin.Gala in Bonn: 24 neue Fußball-Lehrer erhalten Lizenz. Viitattu 1.11.2014.

1. heinäkuuta 2014 Zinnbauerista tuli Hamburger SV:n U23-joukkueen päävalmentaja.Hamburger SV: U23: Zinnbauer übernimmt ab Sommer von Cardoso . Viitattu 1.11.2014. Joukkue oli edellisellä kaudella melkein tippunut Regionalligasta. Zinnbauerin johdolla joukkue teki kuitenkin Regionalligan ennätyksen voittamalla kahdeksasta ensimmäisestä pelistä kaikki, maalierolla 27:5.Coach Zinnbauer beerbt Mirko Slomka: Joe Wer? So tickt der neue HSV-Trainer. Viitattu 1.11.2014.

16. syyskuuta 2014 Hamburger SV erotti päävalmentajansa Mirko Slomkan jo kolmen bundesliigapelin jälkeen joukkueen ollessa taulukon viimeisellä sijalla ja ilmoitti, että U23-valmentaja Zinnbauer siirtyy valmentamaan edustusjoukkuetta toistaiseksi.Hamburger SV: Zinnbauer übernimmt Trainerposten von Slomka. Viitattu 1.11.2014. 27. lokakuuta 2014 Hamburger SV solmi Zinnbauerin kanssa valmentajasopimuksen vuoteen 2016 asti.HSV-Trainer Zinnbauer bis 2016 Chefcoach . Viitattu 1.11.2014. Zinnbauer siirtyi viiden kuukauden sisällä viidenneltä sarjatasolta 1. Bundesliigaan. Zinnbauerin johdolla HSV:n peliesitykset eivät parantuneet ja joukkue jähmettyi putoamisviivan alapuolelle. Lopulta seurajohto painoi toistamiseen paniikkinappulaa 22. maaliskuuta 2015 ja erotti Zinnbauerin. Fußballbundesliga: HSV trennt sich von Trainer Zinnbauer

Kauden 2015/2016 alusta Zinnbauer toimii jälleen Hamburger SV:n U23-joukkueen päävalmentajana. Syyskuussa 2015 Zinnbauer jätti HSV:n organisaation ja siirtyi Sveitsin liigassa hännille juuttuneen FC St. Gallenin päävalmentajaksi kolmivuotisella sopimuksella. Zinnbauerin johdolla St. Gallen säilytti sarjapaikkansa ja oli kauden 2015/16 päätteeksi Sveitsin liigan seitsemäs. Kaudella 2016/17 St. Gallen juutti jälleen sarjan häntäpäähän ja kevään viiden ottelun tappioputki koitui lopulta saksalaisen kohtaloksi, ja hän sai potkut seurasta toukokuun alussa 2017.

Joulukuussa 2019 Zinnbauer palasi valmennustehtäviin eteläafrikkalaisen Orlando Piratesin päävalmentajana. Joulukuussa 2020 Zinnbauer luotsasi Orlandon MTN 8 -cupin voittoon, kun joukkue kaatoi finaalissa Bloemfontein Celticin. Pokaali oli Orlandolle ensimmäinen kuuteen vuoteen. Zinnbauer erosi perhesyiden vuoksi tehtävästään elokuussa 2021.

Kesäkuussa 2022 Zinnbauerista tuli Venäjän liigan Lokomotiv Moskovan päävalmentaja. Zinnbauerin valinta siirtyä valmentamaan hyökkäyssotaa käyvän Venäjän pääsarjaan kirvoitti kritiikkiä. Hän toimi valinnassaan toisin kuin esimerkiksi Lokomotivin entinen saksalaisvalmentaja Markus Gisdol, joka jätti tehtävänsä maaliskuussa 2022 Venäjän hyökkäyksen Ukrainaan alettua. Zinnbauerin pesti kesti lopulta vain muutaman kuukauden, sillä hän sai potkut viiden perättäisen tappion jälkeen jo lokakuussa 2022.

Kesällä 2023 Zinnbauer teki kaksivuotisen sopimuksen marokkolaisen Raja Casablancan kanssa.

Meriitit valmentajana

 MTN 8 -cup: 2020

Ura liikemiehenä

Jalkapallouransa lisäksi Joe Zinnbauer on myös menestyvä liikemies. Hän suoritti jo jalkapallouransa alussa vakuutusmyyjän koulutuksen. 22-vuotiaana hän perusti finanssialan yrityksen , jonka omistaja hän on edelleen. Yritys tarjoaa palveluita kiinteistö- ja vakuutusalalla. Yrityksensä ansiosta Zinnbauerista tuli jo parikymppisenä miljonääri. Frankfurter Allgemeine Zeitung kertoi yrityksen liikevaihdon olleen jo silloin 70 miljoonaa D-markkaa.Wie der neue HSV-Trainer Selfmade-Millionär wurde. Viitattu 1.11.2014. Zinnbauer on omistanut myös discoja ja ravintolan yhdessä veljensä kanssa. Hän välitti myös veljensä kanssa jalkapallonpelaajia.Discos, Millionen, Fußball: Das wilde Leben des neuen HSV-Coach. Viitattu 1.11.2014. 

Muuta

Zinnbauer on urheiluautojen ystävä. Hän osti jo 21-vuotiaana Ferrari 308 GTS:n, ja lisäksi hänellä on Porsche Carrera ja Mercedes SL.Feuerspucker Zinnbauer – erster Ferrari mit 21. Viitattu 1.11.2014.

Lähteet

Luokka:Saksalaiset jalkapalloilijat
Luokka:Saksalaiset jalkapallovalmentajat
Luokka:Vuonna 1970 syntyneet
Luokka:Elävät henkilöt